La tripulació de l'expedició "Endurance" fou l'equip expedicionari que, sota el comandament d'Ernest Shackleton, va intentar travessar l'Antàrtida entre 1914-1917. Després de la conquesta del Pol Sud per Roald Amundsen el 1911 (Expedició Amundsen), la travessia del continent romania, en paraules de Shackleton, com l'"únic gran objectiu principal dels viatges Antàrtics". L'expedició oficialment s'anomenava Expedició Imperial Transantàrtica i, si bé no va aconseguir acomplir el seu objectiu, és recordada com una història èpica d'heroisme i supervivència.